Lav et referat af nedenstående tekst:

Tekst:
Har du overvejet at købe bil i løbet af de næste par måneder? Så er du langt fra alene. 7,2 procent af nordjyderne giver i en undersøgelse foretaget af Voxmeter udtryk for, at de regner med at købe bil i løbet af de næste tre måneder. Dermed er Nordjylland det sted, hvor flest overvejer at skifte transportmidlet ud. På landsplan svarer 4,8 procent af de adspurgte, at de forventer at investere i ny bil i løbet af de næste tre måneder. Ved Nordjyske Bank kan man godt mærke, at efterspørgslen på billån er stor. - Det skyldes naturligvis, at bilsalget generelt er stigende, men også at det går godt for den danske økonomi. Beskæftigelsen er nemlig høj, mens danskerne har rekordhøje opsparinger, siger Palle Skyum, der er forretningsudvikling- og marketingchef ved Nordjyske Bank. I løbet af det seneste år har interessen for bilkøb været så stor, at Nordjyske Bank har haft en vækst i antallet af billån på 70 procent. Udover fremgang i danskernes økonomi peger banken også på, at de har ændret deres biltilbud, og at det har tiltrukket flere, der er interesserede i at låne ved banken. I Midtjylland er det kun 3,9 procent, der regner med at købe bil i løbet af de næste tre måneder, og det er den laveste andel i landet.

Referat:
En undersøgelse viser, at 7,2 procent af nordjyderne planlægger at købe bil i løbet af de næste tre måneder.